చివ్వేంల మండలం

చివ్వేంల మండలం, తెలంగాణ రాష్ట్రం, సూర్యాపేట జిల్లాకు, చెందిన మండలం.తెలంగాణ ప్రభుత్వ ఉత్తర్వు సంఖ్య GO Ms No 246  Revenue (DA-CMRF) Department, Dated: 11-10-2016 చివ్వెంల, ఈ మండలానికి కేంద్రం. ఇది సమీప పట్టణమైన సూర్యాపేట నుండి 6 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం నల్గొండ జిల్లాలో ఉండేది. ప్రస్తుతం ఈ మండలం సూర్యాపేట రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 15 రెవెన్యూ గ్రామాలు ఉన్నాయి.నిర్జన గ్రామాలు లేవు.

 మండల జనాభా 
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 47,835 - పురుషులు 23,948 - స్త్రీలు 23,887. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 151 చ.కి.మీ. కాగా, జనాభా 47,835. జనాభాలో పురుషులు 23,948 కాగా, స్త్రీల సంఖ్య 23,887. మండలంలో 12,010 గృహాలున్నాయి.

 నల్గొండ జిల్లా నుండి మార్పు 
లోగడ చివ్వేంల మండలం,నల్గొండ జిల్లా,సూర్యాపేట రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా చివ్వేంల మండలాన్ని (1+14) 15 గ్రామాలుతో కొత్తగా ఏర్పడిన సూర్యాపేట జిల్లా,సూర్యాపేట రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

 మండలంలోని రెవెన్యూ గ్రామాలు 

 ఐలాపూర్
 కుదకుద
 బీబిగూడెం
 గయంవారిగూడ
 వత్తిఖమ్మంపహాడ్
 చెందుపట్ల
 తిమ్మాపురం
చివ్వేంల
 దురజ్‌పల్లి
 ఉండ్రుగొండ
 తుల్జారావుపేట్
 వల్లభాపూర్
 గుంపుల
 తిరుమలగిరి
 గుంజలూరు

 మూలాలు 

  గణాంక వివరాలు